Balerna

Balerna estas komunumo de la Komunumaro Balerna kaj la Distrikto Mendrisio en Kantono Tiĉino, Svislando. Ĝi havis 3331 loĝantojn je la 31-a de decembro 2011.

 Geografio 
Balerna situas norde de la limloko Chiasso. Ĝian orientan limon formas la rivereto Breggia kaj ĝian sudan limon la rivereto Faloppia. La komunumo konsistas el la vilaĝoj Balerna, Caslaccio, San Antonio, Bisio, Pontegana kaj Passeggiata.Fonto: Reta mapo 1:20000 de Swisstopo

La teritorio de la komunumo etendiĝas sur areo de 2,57 km², de kiuj 3,5% estas kovritaj de arbaro, 11,2% servas por agrikulturo kaj 81,6% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Balerna limas en nordo al Castel San Pietro, en oriento al Morbio Inferiore, en sudo al Chiasso, okcidento al Stabio, kaj en nordokcidento al Coldrerio.

 Trafiko 
Tra Balerna pasas la kantona ĉefvojo n-ro 2 kaj la svisa aŭtovojo A2, kiu disponas sur la komunuma teritorio pri propra alveturejo. Al la publika transportreto la komunumo estas konektita pere de la stacidomo de Svisaj Federaciaj Fervojoj ĉe la gotarda fervojlinio kaj la loka busreto de la regiono Mendrisio.

 Historio 
La unua dokumenta mencio de Balerna datiĝas el la jaro 1115 kiel Barerna. Dum mezepoko Balerna estis la centro de paroĥaro (en la lombarda lingvo Pieve), kiu apartenis ekde la 9-a jarcento al la Grafo de Serpio. En la 13-a jarcento ĝi dependis de la urbo Como kaj poste de la dukoj de Milano. En la jaro 1577 Balerna estis konkerita de la Svisa Ĵurkomunumo kaj en la jaro 1522 atribuita al ties Voktejo Mendrisio. En la jaro 1798 ĝi devintus atribuita al la Cisalpina Respubliko, sed post voĉdono aliĝis al la Helveta Respubliko kaj ek de 1803 al la svisa Kantono Tiĉino.
Fonto: Stefania Bianchi:  Balerna en Historia Leksikono de Svislando (2009-09-08)

 Notoj kaj referencoj 


 Vidu ankaŭ 
 Balerna (stacidomo)

 Eksteraj ligiloj 

 Oficiala retejo de la komunumo Balerna